Sarajevo, 19.02.2017. u 9:00h

**SAOPŠTENJE ZA JAVNOST**

**Izborni dan u Stocu započeo bez problema**

Posmatrači Koalicije ,,Pod lupom'' su nesmetano pristupili biračkim mjestima u opštini Stolac, gdje se danas održavaju ponovljeni lokalni izbori.

Izborni dan u opštini Stolac je započeo u skladu s Izbornim zakonom BiH na svih 20 biračkih mjesta. Posmatrači su izvijestili da su svi članovi biračkih odbora bili prisutni na biračkim mjestima u 6.00h, na što ih obavezuju propisi. Sedamnaest biračkih mjesta je otvoreno u 07:00 sati, te tri biračka mjesta sa neznatnim kašnjenjem do 10 minuta.

Niti na jednom biračkom mjestu nije zabilježen nedostatak izbornog materijala, a na svim posmatranim biračkim mjestima glasačka kutija je pokazana prazna prije otvaranja biračkog mjesta. Takođe, nisu primijećene oznake političkih subjekata na biračkom mjestu ili u krugu od 50 metara oko biračkog mjesta.

Ponovljeni izbori u opštini Stolac se održavaju zbog prekida izbornog procesa 2. oktobra 2016. godine na 17 od 19 redovnih biračkih mjesta. Pravo glasa imaju 11.404 birača. Koalicija poziva građane i građanke ove opštine da izađu na izbore, ali i da prijave eventualne uočene nepravilnosti Koaliciji ,,Pod lupom na broj telefona **060 322 6410**. Sljedeće saopštenje za javnost o toku glasanja i mogućim incidentnim situacijama na biračkim mjestima Koalicija planira objaviti u 15:00 sati.

*Za sve dodatne informacije molimo Vas da se obratite koordinatorici za odnose s javnošću Koalicije ''Pod lupom'' Jovani Kljajić putem elektronske pošte* *pr@podlupom.org* *ili telefona 033 268 160 i 065 252 016.*